als_Latn dik_Latn sag_Latn
Ditë e fundit ministrat teknikë të qeverisë Rama, të propozuar nga Lulzim Basha kanë filluar një valë shkarkimesh në Administratën shtetërore. Nga jugu në veri, shkarkime dhe presion nga ministrat e Bashës, kryesisht ndaj njerëzve të LSI.
Në rast se PD po bën një luftë parimesh kundër atyre që shkelin ligjin, veprimet e ministrave të Bashës do të ishin për t’u përshëndetur. Por mesa duket qëllimi nuk është zbatimi i ligjit, por spastrimi i Institucioneve nga njerëzit e LSI dhe të Metës që kane hyrë në kohën e Berishes apo Ramës.
Pra zbulohet një tjetër aspekt të marrëveshjes Rama- Basha që na tregon se ministrat teknikë të PD po përdoren për largimin nga puna të militantëve dhe mbështetësve të LSI. PD po bën gjuheti shtrigash për Ramën. Atë që kryeministri nuk e bënte dot vetë, tani po përdor Lulin, pra për të nxjerrë gështenjat nga oxhaku po përdoren duart e Lulit.
Të gjithë militantËt demokratë, drejtuesit, apo ata që janë në lista gjithmonë kanë besuar se gara është me socialistët, e cila është forca më e madhe në vend. Fhe Basha garonte me Ramën për kryeministër, por në fakt Basha është i vetmi që e ka kuptuar ndryshe. Ai e ka kthyer PD në instrumentin e Ramës kundër Metës. Pra PD nuk është më në garë se cila forcë politike do qeverisë vendin, por është në garë për t’i zënë vendin LSI.
Demokratët janë përballur me socialistët gjithmonë me disa parime të tyre duke qenë të bindur se kishin më shumë dhe mund ta qeverisin më mirë vendin. Ndërsa sot duket se ky parim nuk ekziston më, tani kemi parimin e Bashës së synon t’i zërë vendin LSI.
PD ishte në garë për forcë të parë, tani është në garë për të qenë forcë e tretë. Të gjithë janë pothuajse të bindur se ambicia politike e Bashës ka qenë që t’i zinte vendin Ramës e të bëhej kryeministër i vendit. Por mesa duke tani ka një tjetër ambicie, t’i zërë vendin Metës dhe fatkeqsisht po përdoret si vegël e Ramës kundër njërëzve të Metës./CityNews
als_Latn als_Latn als_Latn als_Latn als_Latn als_Latn